izzako/sundanese-pixelgpt huggingface dataset:
Dina taun 1910, Kaisar Sunjong dipaksa ngabdi diri ku Jepang, manéhna dibéré gelar "Paduka Putra Mahkota" ti Korea
Dina tanggal 24 April 1926, manéhna jadi "Raja Ri ti Korea" (dipupus gelar daulatna Koréa sanggeus Perjangjian Anéksasi Jepang-Koréa) waktu Kaisar Sunjong tilar dunya
Pangeran Yi Eun (ogé katelah Pangeran Ri Gin di Jepang) gawé di Tentara Jepang salaku Komandan Perwira tina resimen ka-59, Divisi Depot ka-4, Divisi nu ka 51
Manéhna ogé digawé di Angkatan Darat Kaisar Jepang kalayan jadi Jenderal, nu jadi pupuhu Pasukan Udara Angkatan Darat Kaisar Jepang
Manéhna saterusna digawé minangka instruktur staff Militer di Paguron Luhur nu ngahiji jeung Inspektorat Jenderal Militer Latihan sarta jadi anggota Déwan Panaséhat Militer Jepang salila perang
Sanggeus Koréa jadi misah ti Kakaisaran Jepang dina taun 1945, manéhna ménta idin ka Présidén Syngman Rhee pikeun bisa balik deui ka Koréa jeung kulawarga na, tapi paméntana ditolak
Pangeran ditawaran hiji posisi salaku Duta Besar Koréa di Istana St. James dina taun 1960, tapi ditolak ku alesan kaséhatanna
Dina bulan nopémber 1963, (kalayan paménta Présidén Park Chung-hee) manéhna jeung pamajikanana, Putri Mahkota Yi Bangja, datang deui ka Koréa munggaran deui sanggeus 56 taun tapi pangeran geus teu sadar ku sabab panyakit Thrombus sarta buru-buru dibawa ka Rumah Sakit Séoul Sungmo ti Bandara, ngan bisa saré dina kasur salila hirupna
Di mangsa ahirna, manéhna cicing di Balai Nakséon, Changdéokgung, urut padumukan karajaan istana di Séoul jeung Yi Bangja sarta ad nu pang leutikna Putri Déokhye
Tujuh taun sanggeus balik ka nagara-na, manéhna tilar dunya dina tanggal 1 Méi taun 1970 di Balai Nakséon, Istana Changdéok , Seoul
Manéhna dimakamkan di Hongyureung di Namyangju, deukeut Séoul nu ilahar dipikawanoh ku ngaran anumerta Putra Makuta Pangeran Euimin of Koréa
Altiméter nyaéta alat paranti ngukur luhurna hiji titik tina beungeut/"permukaan" laut
Biasana ieu alat digunakeun keur kaperluan "navigasi" dina ngambah jomantara /"penerbangan", waktu naék gunung, jeung kagiatan-kagiatan lainna nu patali jeung "ketinggian"
Ngukur luhurna kapal udara di luhur "permukaan" laut mangrupa hal anu pangpentingan nu kudu dipikanyaho ku pilot
Sababaraha gunung anu jangkung bisa jadi ancaman keur kapal udara lamun aya gangguan cuaca jeung ngahalangan titingalian
Ngukur "ketinggian" bisa dilakukeun ngagunakeun tekenan hawa anu dipiboga ku bumi
Prinsip gawéna gaya gravitasi narik sagala hal kaasup molékul hawa anu ngambang di sabudeureun urang
Alatan éta unggal barang atawa manusa bakal ngarasakeun tekenan hawa akibat dorongan molékul hawa anu ditarik ku gravitasi
Mingkin luhur hiji "permukaan" mingkin saeutik tekenan hawana lantaran jauh ti permukaan bumi
Ku lantaran kitu ngukur tekenan hawa bisa jadi cara basajan jeung éféktif keur ngukur ketinggian
Prinsip Gawé Altiméter
Prinsip gawé altiméter nyaéta ku cara nganalisis tekenan hawa (anu paling umum digunakeun), magnét bumi (kalawan sudut inklinasi), jeung gelombang (ultrasonik atawa inframerah jeung lianna)
Pamakéan altiméter biasana sok dibarengan ku kompas
Pamakéan altiméter dumasar tekenan hawa luyu jeung naékna angka ketinggian
Lamun ieu alat rék dipaké, leuwih hadé tong diasupkeun kana kantong/ransel lantaran bisa mangaruhan gawé altiméter
Dina ngagunakeun ieu alat, aya sababaraha hal anu kudu diperhatikeun nyaéta:
Déblo nyaéta kadaharan nu dijieun tina olahan beuti sampeu
Ilahar wujudna baruleud gedéna sakeupeul, aya ogé anu gepéng (kumaha pangaresep)
Déblo kaasup kana kadaharan jajanan sok dijual di warung-warung jeung tukang goréngan, bareng jeung combro, bala-bala, ciréng, jeung sajabana
Nyieuna kawilang gampang tur bahan-bahan nu dipakéna ogé loba teu kudu nguyang kanu jauh
Déblo beunang ngagoréng, bisa didahar kitu waé atawa di coélkeun kana sambelnu ngahaja dijieun
Golono nyaéta kadaharan nu aslina ti daérah wétan saperti Kuningan, Cibingbin, jeung Ciwaru
Bahan dasarna tina hampas tahu nu dibulen ku tipung, tuluy digoréng.Loba didagangkeun di tukang goréngan bareng jeung combro, bala-bala, goréng cau, jeung sajabana
Ilaharna didahar haneut-haneut dibarung jeung nyetrok cengék, loyog pikeun sarapan isuk-isuk, jang batur buras atawa lontong, malahan golono sok dipaké deungeun sangu ogé
Golono kaasup kadaharan lokal nu mandiri ti Kabupatén Kuningan sagigireun peuyeum, sangu kasréng, jeung sajabana
Tradisi lisan téh nyaéta sakabéh wacana atawa katerangan lisan ngeunaan kajadian baheula anu lumaku di masarakat jeung ditransmisi dina ruang waktu ku ayana ujaran jeung tindakan
Istilah tradisi lisan minangka tarjamahan tina basa Inggris "oral tradition"
Konsép wangenanana ampir sarua jeung folklor, bédana dina unsur-unsur anu ditransmisi sacara lisan
Saluyu jeung istilahna tradisi lisan ("oral tradition") nyaéta kabiasaan-kabiasaan nu lumangsung dina kahirupan sapopoé, ti jaman baheula nepi ka ayeuna, ditepikeun sacara lisan
Salaku istilah, leuwih jero patalina jeung masarakat tradisional, bakal aya tumpang tindih jeung sastra lisan
Bedana, upami sastra lisan méré intensitas kana wangun naratif nu relatif nunjukkeun intensitas kualitas estetis, tradisi lisan leuwih ka kabiasaan-kabiasaan éta sorangan
Sagala rupa wangun carita rahayat, dongéng, mitos, kitu ogé sagala rupa wangun ungkapan kaasup sastra lisan, sedengkeun narasi dina patalina ngan ukur prosés komunikasi dina pangawetan dahareun, pamakéan raksukan, nyieun imah, jeung sajabina, hususna adat istiadat, hukum jeung aturan séjénna, kaasup tradisi lisan
Bener, saluyu jeung éta istilah tradisi lisan lumangsung di masarakat tradisional nu umumna can wanoh tradisi nulis, salaku masarakat niraksara, tapi tradisi lisan ogé lumangsung di masarakat moderen
Nurutkeun Osman, wangenan tradisi lisan téh kieu
Tina pamadegan di luhur aya transisi istilah folklor kana tradisi lisan, ku sabab folklor ngabogaan konotasi anyar, nyaéta “bohong” jeung “bebeneranana matak cangcaya”
Leuwih hususna, tradisi lisan nyaéta rupa-rupa katerangan lisan dina wangun laporan ngeunaan kajadian di jaman baheula
Ku kituna, tradisi lisan anu sumebar téh mindeng dipatalikeun jeung éksisténsi sakakala hiji tempat, ayana hiji mahluk, jeung épos hiburan
Mitos diturunkeun ti generasi ka generasi ngaliwatan tradisi lisan dina wangun sora, nada, ritmeu, jeung isarat anu has jeung miboga pola nu béda
Matak pantes tradisi lisan dianggap kagiatan népakeun pangaweruh ti generasi ka generasi ngaliwatan médium lisan atawa omongan
Tradisi lisan téh sakabéh wacana anu dikedalkeun ngawengku nu lisan jeung aksara atawa dianggap salaku sistem wacana anu lain aksara
Ku sabab jamak, tradisi lisan miboga kakuatan anu meungkeut komunitas penuturna salaku wangun komitmen ontologis anu dijiwaan ku spirit idéalis
Éta lokalitas "(gemeinschaft)" terus kawangun sacara dinamis salaku wujud évolusi
Tradisi lisan béda jeung sastra lisan pon kitu deui jeung folklor (lisan, sawaréh lisan, jeung lain lisan), basa lisan, jeung komunikasi lisan
Dina struktur tradisi lisan pasti aya wangun jeung eusi
Wangun ngawengku téks, ko-téks jeung kontéks
Teks mibanda struktur, ko-teks mibanda élemén, jeung kontéks mibanda kondisi anu pormulana bisa dipedar tina ulikan tradisi lisan
Téks mangrupa unsur vérbal anu mangrupa basa "(tightly formalized language)", saperti basa sastra ogé basa naratif anu nganteurkeun tradisi lisan nonvérbal saperti téks bubuka hiji performansi
Éta struktur bisa katitén tina struktur makro, struktur galur, jeung struktur mikro
Ko-teks mangrupa unsur anu marengan teks saperti unsur paralinguistik, proksémi, kinétik, jeung unsur séjénna
Kontéks méré sarat yén tradisi lisan kudu mibanda kajadian tradisi lisan
Kontéks mangrupa kaayaan anu patali jeung budaya sosisal, kaayaan, jeung idéologi
Eusi Eusi ngawengku harti atawa fungsi, ajén atawa norma budaya jeung kearifan lokal
modél révitalisasi ngawengku ngahirupkeun deui, ngolah, prosés, jeung ngwariskeun tradisi lisan sarta kéarifan lokal ka komunitas pangrojongna
Ajén ngawengu fungsi anu dipercaya ku masarakat
Lamun norma patali jeung harti, dianggap jadi tatapakan dina nglaksanakeun bebeneran
Ciri kelisanan téh, nyaéta ayana pikiran lisan ("oral thought"), éksprési lisan ("oral expression"), jeung naratif lisan ("oral narrative")
Ciri utama pikiran lisan sangkan miboga kesan téh kudu konsérvatif, agonistik, homéostatik, jeung kontékstual
Konsérvatif téh dibutuhkeun ku masarakat budaya lisan keur nyingkahan ékspériméntasi inteléktual
Agonistik téh wujudna tina hubungan saingan atawa lalawanan minangka gambaran hubungan sipat sacara polaristik, saperti hadé jeung goréng, ngabdi jeung hianat
Homéostatik téh mopohokeun panineungan anu geus teu luyu jeung mangsa kiwari
Kontékstual nyoko kana kahirupan anu sabenerna keur dirandapan ku masarakat
Ciri éksprési lisan sangkan hésé dipopohokeun téh nyaéta formulatik, aditif, agrégatif, jeung kopius
Formulatik téh bisa mantuan kawangunna wacana ritmis salaku alat bantu keur nginget-nginget deui kalayan gancang, gampang, jeung mernah
Ciri aditif téh pamikiran basajan anu ngahasilkeun struktur kalimah atawa istilah anu sarua basajanna
Agrégatif miboga ciri formula anu sipatna sintétik keur ngaronjatkeun unsur daya inget atawa kristalisasi sipat keur ngagampangkeun nginget-nginget
Ciri kopius nyaéta pikeun ngajaga kontak jeung audién sangkan leuwih fungsional lamun panyatur ngébréhkeun éta hal
Ciri utama naratif lisan téh ayana alur épisodik, palaku datar, jeung ajaran moral
Alur épisodik téh runtuyan kajadian pikeun nyingkahan klimaks carita anu dimekarkeun sacara tradisional jeung alamiah ngeunaan pangalaman-pangalaman masarakat
Tokoh datar dina naratif lisan téh tokoh anu miboga hiji karakter atawa hiji kualitas psikologis
Ajaran moral sumberna tina budaya lisan masarakat anu niténan, dipikaboga, jeung ngalaksanakeun ajaran moral atawa étika nu ditarima jeung dianggap bener